Alazne Irigoien Domínguez

Alazne Irigoien Domínguez (Uharte, Nafarroa, 1992ko abuztuaren 1a) Zuzenbidea eta Zientzia Politikoetan graduatua da (Madrilgo Unibertsitate Autonomoa) eta doktorea Ikerketa Feminista eta Generokoetan.  Egun EHUko irakasle laguntzaile-doktorea da Zuzenbidearen filosofiaren jakintza-arloan. Diskriminazio-zuzenbidean ikertu izan du epistemologia feministetatik.  

 Ibilbide akademikoa 
Zuzenbidea eta Zientzia Politikoak ikasi zituen Madrilen (Madrilgo Unibertsitate Autonomoa) eta Genero Berdintasun masterra egin zuen gero, besteak beste. 

 Ibilbide profesionala 
Doktore tesia egiten hasi baino lehen Nazio Batuetan, Genevan (Suitza), Emakumeen Aurkako Diskriminazio mota guztiak Ezabatzeko Kobentzioan (CEDAW) lan egin zuen. Bruselara (Belgika) joan zen gero eta emakume eta gizonen berdintasuna enpresa eta instituzioetan sustatzen zuen hainbat erakundetan lan egin zuen  Egun EHUko irakasle laguntzaile-doktorea da Zuzenbidearen filosofiaren jakintza-arloan.

 Ikerketa 
Bruselan zegoela hango mugimendu feministan murgildu eta beste lagun feminista batzuekin batera gobernuz kanpoko erakunde bat sortu eta ‘Think tank’ feminista batean ikertzen jardun zuen. 
Bere ikerketa burutu ahal izateko, Iusfeminismotik, hau da, paradigma feministatik Zuzenbidea aztertzen duen jakintzatik, eta Zuzenbidearen teoria feministetatik abiatu zen. Nire tesiak genero estereotipoen tratamendu juridikoa aztertzen du eta ikuspegi intersekzionala txertatzen du. Intersekzionalitatea modu askotan definitzen da, baina laburki, botere-sistema ezberdinen konexioa kontuan hartzeko kontzeptu analitikoa dela esan dezakegu; batzuentzat identitate ezberdinen gurutzaketari ere erreferentzia egiten dio. Genero estereotipoen analisian intersekzionalitatea integratzeak bermatzen du emakume eta gizon talde ezberdinen estereotipoak kontuan hartzen direla. Adibidez, emakume migratzaileei ezartzen zaizkie genero eta arrazan, bien loturan, sortutako estereotipoak. Horiek guztiak kontuan hartzea funtsezkoa da Zuzenbidetik egindako ikerketetan, giza talde batzuek pairatzen baitute bereizkeria eta injustizia estruktural gehien.

 Dibulgazioa 
UEUk ikertzaile gazteen ikusgarritasuna areagotzeko eta dibulgaziora begira antolatzen dituen hainbat ekimenetan parte hartu izan du. Txiotesia 5 lehiaketan, Ikergazte kongesuan zein Ikerl(h)ari bideopostcastean. 

 Erreferentziak 

 Kanpo estekak 

Kategoria:Uhartearrak
Kategoria:Euskal Herriko ikertzaileak
Kategoria:Nafarroako ikertzaileak
Kategoria:Emakume ikertzaileak
Kategoria:Emakume irakasleak
Kategoria:Euskal Herriko legelariak
Kategoria:1992ko jaiotzak